**Rušňovodič – elektromontér**

Charakteristika typovej pozície:

Vykonávanie údržby, obsluhy, komplexných rekonštrukcií a opráv pevných elektrických trakčných a silnoprúdových zariadení,  vrátane zariadení diaľkového a miestneho riadenia procesu napájania pevných elektrických trakčných a silnoprúdových zariadení ďalej súvisiacich zariadení - väzieb napájačov, ochrán,  automatík elektrických zariadení, prenosových zariadení,  zariadení pre konverziu signálov a zariadení pre napájanie zabezpečovacích zariadení v správe a údržbe odvetvia elektrotechniky a energetiky. Riadenie, obsluha, údržba a opravy motorového univerzálneho vozíka, montážneho vozu trakčného vedenia a ostatnej mechanizácie určených pre stavbu, údržbu, opravy a rekonštrukcie zariadení elektrotechniky.

Kvalifikačné predpoklady:

Ukončené úplné stredné odborné elektrotechnické vzdelanie; dopravné s technickým zameraním; strojnícke; vyučenie v odbore elektrotechnického, alebo strojníckeho zamerania.

**Podmienky pre výkon prác na pozícii rušňovodič – elektromontér:**

Pred uzatvorením pracovnoprávneho vzťahu: absolvovanie vstupnej lekárskej preventívnej prehliadky na zmyslovú skupinu 1 a vstupného psychologického vyšetrenia na pozíciu rušňovodič – elektromontér v zmysle vyhlášky MDPT SR č. 245/2010 Z. z. o odbornej spôsobilosti, zdravotnej spôsobilosti a psychickej spôsobilosti osôb pri prevádzkovaní dráhy a dopravy na dráhe v znení neskorších predpisov.

Po uzatvorení pracovnoprávneho vzťahu: získanie spôsobilosti BOZP a získanie odbornej spôsobilosti: **odborná skúška č 61 Elektromontér trakčného vedenia** formou interaktívneho školenia a **odborná skúška č. 24-B2 Rušňovodič – Kategória B 2** formou internátneho kurzu v rozsahu :

* 473 hodín teoretickej prípravy pred odbornou skúškou z technického okruhu
* 165 hodín teoretickej prípravy pred odbornou skúškou z dopravného okruhu

**Ilustračná fotografia pozície:**

 

****

**Kde nás nájdete:**

**Pracoviská oddelenia Ľudských zdrojov Oblastného riaditeľstva Trnava:**

* **Trnava, Kollárova 36,** 🕿 **033/2295038, 033/2295034**
* **Trnava, Bratislavská 2/A,** 🕿 **033/2295030**
* **Bratislava, Jaskový rad 2,** 🕿 **02/20295445,02/20294052**
* **Leopoldov, Sládkovičova 2,** 🕿 **033/2297424, 033/2297465**
* **Nové Zámky, Námestie republiky 8,** 🕿 **035/2292518, 033/2292208**

****

**Čo ponúkame:**

|  |  |
| --- | --- |
| **Odmeňovanie:**  **Mesačná mzda (tarifná mzda + prémie)**  **Príplatky a mzdové zvýhodnenia:**   * **za pracovnú pohotovosť** * **za prácu nadčas** * **za prácu vo sviatok** * **za nočnú prácu** * **za prácu v sobotu a v nedeľu** * **za prácu v sťaženom a zdraviu škodlivom prostredí** | **Benefity:**   * **cestovné výhody vnútroštátne a zahraničné pre zamestnancov ŽSR a ich rodinných príslušníkov** * **príspevky na rekreáciu** * **odmeny pre darcov krvi** * **odmeny pri pracovných výročiach a životných jubileách** * **doplnkové dôchodkové sporenie v DDS Stabilita, a.s.** * **životné poistenie zamestnancov ŽSR DYNAMIK Ž v Generali poisťovni, a.s.** * **pravidelné lekárske prehliadky v závislosti od veku a funkcie zamestnanca** |